<classify> Tambwe hajafunga kwenye mechi mbili za timu hiyo dhidi ya Mwadui ya Shinyanga na Kagera Sugar wakati Malimi Busungu hajafunga tangu alipofunga kwenye mechi dhidi ya Simba, huku mshambuliaji Donald Ngoma kutoka Zimbabwe akiibuka shujaa wa timu hiyo.Sina hofu juu ya hilo kwani unaona timu inafunga mabao. Kama wanakuwa sehemu ya upatikanaji wa mabao au kutengeneza nafasi za kufunga mabao kwangu ni muhimu zaidi. Wataanza kufunga tena. Hapa tunazungumza na kufikiria sana vingi vibaya. Kama unachukua hiyo kwa hoja ya msingi kurekebisha haitasaidia. Angalia kwanza upande wa faida na kiwango cha mchezaji, kutoka hapo unaanza kufanyia kazi mapungufu yake. Hiyo ndio njia bora ya kisaikolojia kumrekebisha mchezaji. Hatuweka mashinikizo yasiyosaidia kwao, alisema Pluijm.Alisisitiza kwamba kila mchezaji kwenye timu hiyo ana mchango wake hata kama hajafunga kwenye mechi kadhaa na kwamba Busungu na Tambwe wamekuwa sehemu muhimu ya timu hiyo.  <topic>: MICHEZO 